
DĖL VIEŠAI PRIEINAMŲ ĮKROVIMO PRIEIGŲ PLANO DERINIMO

Susisiekimo ministerija, išnagrinėjusi Jūsų pateiktą derinti Jurbarko r. savivaldybės teritorijoje iki 2030 metų planuojamų įrengti viešai prieinamų įkrovimo prieigų planą (toliau – Planas) informuoja, kad Planą derina, tačiau teikia pastabas ir siūlymus. 
  2026 m. rugsėjo 1 d. Jurbarko raj.  savivaldybėje buvo registruoti 162 elektromobiliai, iš kurių – 99 grynieji elektromobiliai ir 63 – įkraunami hibridai. Atsižvelgiant į savivaldybėje registruotų elektromobilių skaičių, viešai prieinamos įkrovimo prieigos turi užtikrinti nemažesnę nei 179 kW atiduodamąją galią[footnoteRef:1], o vertinant planuojamą elektromobilių skaičiaus augimą iki 2030 m., viešai prieinamos įkrovimo infrastruktūros galios poreikis didėja.  [1:  Pagal Europos Parlamento ir Tarybos reglamentą (ES) 2023/1804 dėl alternatyviųjų degalų infrastruktūros diegimo, kuriuo panaikinama Direktyva 2014/94/ES, viešai prieinamos įkrovimo infrastruktūros atiduodamoji galia grynajam elektromobiliui – bent 1,3 kW, laidu įkraunamai lengvajai hibridinei transporto priemonei – bent 0,8 kW.  ] 

             Pagal savivaldybės 2022 m. pateiktą derinti Planą (kuris buvo suderintas su Susisiekimo ministerija, tačiau nebuvo, kaip reikalauja Alternatyviųjų degalų įstatymas (toliau – ADĮ), patvirtintas) buvo suplanuotos 47 įkrovimo prieigos (22 vietose), kurių bendra atiduodamoji galia 1190 kW. Naujai pateiktame derinti Plane, pateikiant argumentus, poreikis yra sumažintas ir suplanuota tik 31 įkrovimo prieiga (15 vietų), kurių galia 834 kW. Atkreipiame dėmesį, kad            Planas, pagal ADĮ nuostatas, privalo būti ne tik patvirtintas, tačiau ir atnaujinamas ne rečiau kaip kas 3 metus. Tvirtindama ir atnaujindama Planą savivaldybė turi įvertinti esamą įkrovimo infrastruktūrą ir užtikrinti jos plėtrą vietose, kuriose įkrovimo operatoriai negali įrengti įkrovimo prieigų (savivaldybės valdoma žemė), šalia daugiabučių namų, kitose savivaldybės vietose, kurios komerciškai nėra patrauklios privačiam sektoriui, tačiau yra socialiai svarbios naudotojams (tiek savivaldybės gyventojams, tiek atvykstantiems svečiams asmeniniais ar verslo tikslais).  
	Pažymime, kad Plane numatytos įkrovimo stotelės, kurios yra suplanuotos sklype, kuris  patikėjimo teise yra valdomas ne savivaldybės, o AB „Via Lietuva“, turi būti išbrauktos. 

            Primename, kad siekiant savivaldybėms palengvinti ir pagreitinti konkursų organizavimą dėl Planų įgyvendinimo, yra parengtos ir viešai paskelbtos Rekomendacijos (gairės) ir pavyzdiniai dokumentų šablonai savivaldybių viešųjų konkursų organizavimui dėl viešai prieinamų įkrovimo prieigų įrengimo pagal savivaldybių parengtus planus[footnoteRef:2]. [2: https://sumin.lrv.lt/lt/veiklos-sritys/darnus-judumas/elektromobilumas/gaires-ir-standartiniai-viesuju-konkursu-dokumentai-savivaldybiu-planu-del-ikrovimo-infrastrukturos-igyvendinimui/ ] 

           Prašome Susisiekimo ministeriją darbo tvarka (el. paštu vilma.vaiciuniene@sumin.lt ir aiste.gasiuniene@sumin.lt) informuoti apie Plano patvirtinimą ir paskelbimą viešai.

	
	


Susisiekimo viceministras			                      	Lukas Paškevičius

